На основу члaна 32., 45. став 9. Закона о локалној самоуправи („Службени гласник РС“, број 129/2007, 83/2014 - др.закон, 101/2016-др.закон, 47/2018 и 111/2021-др.закон), члана 40., 68. став 7. и 152. Статута Општине Владичин Хан („Службени гласник Града Врања“ број 4/2019 и 28/2022), Скупштина општина Владичин Хан на седници одржаној данa 26.10.2023. године, донела је

**ОДЛУКУ**

**О РАДНОПРАВНОМ СТАТУСУ ЧЛАНОВА**

**ОПШТИНСКОГ ВЕЋА ОПШТИНЕ ВЛАДИЧИН ХАН**

**Члан 1.**

Овом Одлуком уређује се радноправни статус чланова Општинског већа општине Владичин Хан (у даљем тексту Општинско веће).

**Члан 2.**

Чланови Општинског већа Општине Владичин Хан нису на сталном раду у Општини.

**Члан 3.**

Чланови Општинског већа који нису на сталном раду, односно којима је престао стални рад у Општини, за свој рад и вршење дужности члана Општинског већа, имају право на месечну накнаду - функционерски додатак који утврђује Комисија за мандатно имунитетска и административна питања и избор и именовање, на основу чега доноси појединачна решења.

Право на месечну накнаду - функционерски додатак чланови Општинског већа остварују од дана избора, односно дана од када је престао стални рад у општини.

**Члан 4.**

Решења Комисије за мандатно имунитетска и административна питања и избор и именовање за лица из ове Одлуке, донета до дана ступања на снагу ове Одлуке, ако су у складу са овом Одлуком, остају на снази и није потребно доносити нова решења до измене околности на основу којих су решења донета.

**Члан 5.**

Ступањем на снагу ове Одлуке престаје да важи Одлука о радноправном статусу чланова Општинског већа општине Владичин Хан („Службени гласник Града Врања“ број 2/2023).

**Члан 6.**

Одлука ступа на снагу даном објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-115/3/23-I**

**ПРЕДСЕДНИЦА,**

 **Данијела Поповић**